cyanic-selkie/wikianc huggingface dataset:
Severin Roald
I byrjinga sleit Roald med å få roller, men etter å ha fått hjelp av Bjørn Bjørnson, som var teatersjef på Christiania Theater og son av Bjørnstjerne Bjørnson, fekk han tilbod om jobb. Han debuterte med ei rolle i «Maria Stuart i Skottland» av Bjørnstjerne Bjørnson. Han fekk gode kritikkar for rolletolkinga si, og vart raskt populær. Populariteten førte han ut i ei krise, noko som fekk Roald til å reise heim att til heimstaden Vigra. Seinare arbeidde han ved Bergens Theater under Gunnar Heiberg, der han i løpet av 8 år spelte til saman 170 roller. Deretter arbeidde han ein stutt periode ved Carl Johan Theater i Kristiania, før han vende attende til Christiania Theater. Der fekk han si største rolle som Byggmester Solness i Henrik Ibsen sitt drama med same tittel. Då Ibsen ei tid seinare vart 70 år gammal, vart det markert med ei ekstra framsyning av stykkjet med Roald i hovudrolla. To veker seinare døydde Roald av ukjende årsaker, 40 år gammal. Seinare vart det reist ei statue av han på vestsida av Gamle Aker kyrkje.
Where Is the Feeling?
«Where Is the Feeling?» er ein song av Kylie Minogue, utgjeven som den tredje og siste singelen frå albumet Kylie Minogue (1994). Singelen vart utgjeven den 10. juli 1995 og var produsert av Steve Anderson og Dave Seaman.
Utgjeving og listeplasseringar
Songen var opphavleg ein klubbhit og var fyrst planlagt som den andre singelen frå albumet, sjølv om han opphavleg nesten ikkje blei teken med på albumet. Utgjevinga vart først utsett før utgjevinga av «Put Yourself in My Place» og deretter utsett frå april til juli medan Minogue avslutta innspelinga av ein film.
Birgitta av Sverige og Hohenzollern
Birgitta Ingeborg Alice er prinsesse av Sverige og Hohenzollern og dottera til prins Gustav Adolf av Sverige og prinsesse Sibylla av Sverige.
Ho er syster av kong Carl XVI Gustaf av Sverige, prinsesse Margaretha, fru Ambler, prinsesse Désirée, baronesse Silfverschiöld og prinsesse Christina, fru Magnuson, og er den einaste av sine tre systre som framleis er medlem av Det svenske kongehuset av di ho gifta seg med ein prins.
Hellenisme
Hellenisme er ein kultur som oppstod i riket Aleksander den store samla frå år 330 f.Kr. Kulturen kombinerte greske og orientalske element, og skapte eit intellektuelt klima dominert av gresk språk, litteratur, vitskap og filosofi.
Gjennom hellenismen voks det fram ei forståing av at verda var felles eigedom for menneska i den sivilserte verda. Men økonomien var tufta på slaveri, og berre grekarar og dei som hadde følgje gresk sed og skikk hadde administrativ makt i samfunnet. Gjenom den hellenistiske kulturen vart det grunnlagt eller attreist byar med tiltalande, opne strukturar. Byane hadde ein marknadsplass omgjeven av lovbygningar, tempel, eit teater og ein idrettsplass. Fremst blant dei nye byane stod Alexandria.
Cargo Pond
Cargo Pond er eit tjern i eit morenelukka basseng ved foten av klippene sør i Alatna Valley i Convoy Range i Victoria Land. Tjernet er isdekt og det var her feltgruppa frå US Antarctic Research Program i 1960-61 måtte evakuerast i all hast. Utstyret og forsyningane som var sette ut på isen på tjernet vart blest bort av vinden og rundt om i morenene kring tjernet. Ein leir for New Zealand Antarctic Research Program vart 1989–90 sett opp i nærleiken for å vitje rydde opp i området.
Muhammadu Buhari
Muhammadu Buhari er ein nigeriansk offiser og politikar, fødd i Daura i delstaten Katsina. Sidan 29. mai 2015 er han president i Nigeria. Han var også statsleiar i Nigeria frå 31. desember 1983 til 27. august 1985, etter å ha teke makta i eit statskupp gjennomført av det nasjonale militæret.
Søsling
Søsling, av tysk Sechsling, var ein sølvmynt med verdi seks penningar eller ein halv skilling. Det vart prega søslingar i Noreg under kong Hans omkring 1500, som ein del av den lybske myntrekninga med mark som hovudmynt. Det gjekk 24 søslingar på ein mark.
I Danmark vart det utmynta søslingar frå 1427 til midten av 1600-talet, på slutten i kopar.
Goldsmithbreen
Goldsmithbreen er ein isbre som flyt vest-nordvest gjennom Theron Mountains i Antarktis, 6 nautiske mil sør for Tailend Nunatak. Han vart først kartlagt i 1956–57 under Commonwealth Trans-Antarctic Expedition (CTAE) og kalla opp etter Rainer Goldsmith, ein militærlege den fremre gruppa til CTAE i 1955-56.
Antarktisk flora
Antarktisk flora er eit eige florarike som utvikla seg for fleire millionar år sidan på superkontinentet Gondwana, og som no finst på fleire fråskilde område på den sørlege halvkula, som sørlege Sør-Amerika, den sørlegaste delen av Afrika, New Zealand, Australia og Ny-Caledonia. Joseph Dalton Hooker var den første som la merke til likskapar i desse floraene og spekulerte i om Antarctika hadde vore anten kjelda til eller det samanbindande punktet for dei, og om landmassar som no var skilde tidlegare hadde lege samla. Botanikaren Ronald D'Oyley Good identifiserte eit eige antarktisk florarike i sørlege Sør-Amerika, New Zealand og sørlege øygrupper ut frå likskapane i plantar her. Australia blei utpeikt som sitt eige florarike ettersom området også hadde mange artar som stamma frå tropisk Eurasia.
Vedplantar i den antarktiske floraen omfattar bartre i familiane Podocarpaceae, Araucariaceae og underfamilien Callitroideae (i Cupressaceae), og dekkfrøplantar som familiane Proteaceae, Griseliniaceae, Cunoniaceae, Atherospermataceae og Winteraceae, og slekter som sørbøk (Nothofagus) og fuchsia (Fuchsia). Floraen omfattar også mange andre familiar av blomstrande plantar og bregnar, mellom anna trebregnen Dicksonia.
Opphav
For fleire millionar år sidan var Antarktika varmare og mykje våtare enn no, og ein del av superkontinentet Gondwana. Antarktisk vegetasjon då omfatta skogar av gultre og sørbøk (Nothofagus). Gondwana blei gradvis brote opp gjennom platetektonikk, ein prosess som tok til for 110 millionar år sidan. For 30–35 millionar år sidan blei Antarktis skild frå Sør-Amerika. Dette opna for Sørishavsstraumen, ein havstraum som gjer Antarktis klimatisk isolert og gjer området mykje kaldare. Det meste av plantelivet døydde ut i Antarktis, men er framleis ein viktig del av floraen i den sørlege neotropiske (Sør-Amerika) og Den australske regionen, som begge opphavleg var del av Gondwana.
Nokre slekter med opphav i antarktisk flora er framleis viktige delar av vegetasjonen i Ny-Caledonia, Tasmania, Madagaskar, India, New Zealand og sørlege Sør-Amerika. Afrika og India var også del av Gondwana. Etter at desse landmassane flytta seg nordover og møtte Eurasia, fekk dei også tilført mykje ny flora derfrå. I dag har desse områda ein liten del antarktisk flora att. Australia flytta seg også nordover og blei tørrare. Den antarktiske floraen som var tilpassa vått klima trekte seg tilbake til austdelen av kontinentet og Tasmania, medan resten av Australia blei dominert av Acacia, Eucalyptus, Casuarina og tørketolerantre gras og buskar. Den antarktiske floraen i Australia, også kjend som regnskogflora, finst no berre på nokre få isolerte område som utgjer mindre enn 2&mnsp;% av den totale landmassen.
Plantar på Antarktika
Kontinentet Antarktika har vore for kaldt og tørt i fleire millionar år til å kunna vera vert for nesten nokon karplantar. Dei låge temperaturane og nedbørsmengdane, mangelen på sollys og væte og det dårlege jordsmonnet forklarer den fattige vegetasjonen. Ein finn likevel rundt 250 lavtypar, 100 mosar, 25-30 levermosar og rundt 700 algar i vatn eller på land her. Det finst to blomstrande plantar, graset Deschampsia antarctica og Colobanthus quitensis, på nord- og vestdelar av Den antarktiske halvøya. Nokre mosar som er endemiske for Antarktika er Grimmia antarctici, Schistidium antarctici og Sarconeurum glaciale.
Majuro
Majuro er ein atoll og hovudstaden i Marshalløyane. På Majuro er det ei internasjonal lufthamn.
College of the Marshall Islands har hovudsete på Majuro. University of South Pacific opna i 1995 ei avdeling på atollen.
Arne Kristiansen
Arne Kristiansen  er opphavleg frå Flora kommune i Sogn og Fjordane. Han debuterte i 2003 med boka I livets huskestue : en fortelling om hvordan en ungdom fra kysten opplevet sin skiftende tilværelse verden rundt : fra Russøy til Rio, fra Himalaya til Beerentsberg på Jan Mayen.
Kapp Murmanskij
Kapp Murmanskij er eit isdekt nes som stikk ut frå vestsida av Lazarevisen, kring 25 nautiske mil (46 km) nord-nordaust for Leningradøya i Dronning Maud Land. Det vart kartlagd av Den sovjetiske antarktisekspedisjonen i 1959 og vart namngjeve av dei etter byen Murmansk.
Padling under Sommar-OL 1996
Tyskland sikra seg 5 gullmedaljar og i alt 9 medaljar. Knut Holmann vann gull og sølv for Noreg.
K1 500 meter
<br style="clear:both;" />
K1 1000 meter
<br style="clear:both;" />
K2 500 m
<br style="clear:both;" />
K2 1000 m
<br style="clear:both;" />
K4 1000 m
<br style="clear:both;" />
K1 500 m
<br style="clear:both;" />
K4 500 m
<br style="clear:both;" />
Kano1 500 m
<br style="clear:both;" />
Kano1 1000 m
<br style="clear:both;" />
Søren Anton Sørensen
Søren Anton Sørensen var ein norsk skulemann, skribent og dokumentgranskar.
Liv og gjerning
Sørensen var frå Sandar, far hans var skipsreiar og gardbrukar. Sjølv tok han artium i Drammen 1868, og vart cand.theol. i 1873. Etter eksamen studerte han vidare utanlands. Skuleåret 1876/77 var han rektor på ein amtsskule på Vestfossen, åra 1880-82 lærar ved fleire skular i Kristiania, 1882-84 ved ein privatskule på Østre Toten, og 1884-85 medstyrar av Kristiania private Middel- og Borgerskole. I 1885 tok han over privatskulen Wieses latin- og realskole i Kristiania. Denne dreiv han til 1894 under namnet Sørensens Middelskole, heile tida var han sjølv rektor. Skulen vart lagt ned i 1894, etter usemje med kyrkjedepartementet.
Sørensen konverterte til katolisismen i 1899.
Like frå 1872 hadde Sørensen skrive lokalhistorie frå Vestfold. Han skreiv mykje om kyrkjelege, politiske og moralske spørsmål. Etter han slutta skulegjerninga i 1894 heldt han fram som forfattar, mellom anna gjennom omfattande gransking av mellomalderske membranfragment i Riksarkivet. Han publiserte sin første artikkel om emnet i det danske tidsskriftet Varden i 1904. Åra 1906 og -07 fekk han stønad til granskararbeidet frå Nansenfondet. Etter han i 1908 presenterte arbeidet i Vitenskapsakademiet, føredraget trykt i Historisk tidsskrift same året, vart han utnemnd til statsstipendiat.
Sørensen sitt arbeid med membranfragmenta dokumenterte mellom anna at forfattarar som Augustin, Vergil, Isidor og Thomas Aquinas var kjent i Noreg i mellomalderen. Han leita også fram tidlege tekstar om medisinar.
Han døydde i hovudstaden i 1910.
Olympia av Bryan Ferry
Olympia er det trettande studioalbumet til den engelske songaren Bryan Ferry, gjeve ut av Virgin Records den 25. oktober 2010. Det vart produsert av Ferry og Rhett Davies og er det første Ferry-albumet med hovudsakleg originale songar sidan Frantic i 2002.
Mange har medverka til albumet, som låtskrivaren David A. Stewart frå Eurythmics, Brian Eno, Phil Manzanera og Andy Mackay frå Roxy Music, den elektroniske gruppa Groove Armada, David Gilmour, Marcus Miller, Scissor Sisters, Nile Rodgers, Jonny Greenwood frå Radiohead, Steve Nieve og Flea. Tidleg i innspelingsprosessen vart Olympia utvikla som eit Roxy Music-prosjekt, med mange gjesteartistar. Trass i at det var Roxy Music-medlemmar med på innspelingar, vart det gjeve ut som eit soloprosjekt av Bryan Ferry.
Jerusalem distrikt
Jerusalem distrikt (hebraisk מחוז ירושלים; arabisk منطقة القدس) er eit av seks administrative distrikt i Israel. Det administrative senteret er Jerusalem. Jerusalem distrikt dekkjer eit areal på 652 km² og har 910 300 innbyggjarar. Av desse er 67,8 % jødiske og 30,6 % arabarar. Ein femtedel (21 %) av arabarane i Israel bur i Jerusalem distrikt, som omfattar både Aust- og Vest-Jerusalem.
Olympia av Bryan Ferry
Background
Albumet inneheld nokre songar som Ferry tidlegare har spelt inn med andre artistar. «You Can Dance» kom ut i ein versjon som «U Can Dance» på albumet Teufelswerk frå 2009 av DJ Hell. Ein versjon av «Shameless» kom ut på albumet til Groove Armada, Black Light tidlegare i 2010. Albumet inneheld òg coverversjonar av Tim Buckley sin «Song To The Siren» og Traffic sin «No Face, No Name, No Number».
Albumet kom ut i tre versjonar: ei standardutgåve med ti songar, «luksusutgåva» med to ekstra spor og ein DVD med ein dokumentar av innspelinga av albumet, og ein musikkvideo for songen «You Can Dance» og til slutt «samlarutgåva» med dei 12 spora og DVD-en frå luksusutgåva, i tillegg til ein andre CD med remiksar og ei bok på 40 sider.
Jerusalem distrikt
Dei fleste arabarane i Jerusalem distrikt er palestinarar, kvalifisert for statsborgarskap etter israelsk lov, men som etter eige val er ikkje-borgarar. Minoriteten er israelske arabarar som bur i Abu Ghosh, Beit Safafa og Aust-Jerusalem, der israelske arabarar har vore busett sidan seint i 1970-åra. Den ikkje-jødiske folkesetnaden er 28,3 % muslimar, 1,8 % kristne og 1,4 % ikkje klassifisert av religion.
Administrative inndelingar
Kommunen Jerusalem, inkludert Aust-Jerusalem og andre annekterte delar av Vestbreidda, utgjer 125 km² eller kring 19 % av Jerusalem distrikt i 2008.
Olympia av Bryan Ferry
Background
På plateomslaget er det bilete av motemodellen Kate Moss og er ein referanse til Édouard Manet-måleriet frå 1863 med same namn.
Mottaking
AllMusic-skribenten Stephen Thomas Erlewine skreiv om albumet: «Ein slik stemningskontroll er eit tydeleg teikn på ein roleg perfeksjonist, men Olympia kjennest ikkje masete. Det er uroleg og avslappande elegant, den behagelege gjenkjennelegheita reflekterer utholdenheita til ein gammal meister som finsliper handverket sitt.» I ei melding for Rolling Stone skreiv Jon Dolan: «Ferry kunne laga eit album med kantinebandet i Star Wars og det ville høyrst meir eller mindre likt ut: ein haug svulstige, sløve Euro-glam-balladar om kjærleikens tapte arbeid, alle saman i ei sexy-vampyr-røyst som syng linjer om å vere 'trufast omslynga i ei skamlaus verd' til å verke som noko drit..»
Tangshan
Tangshan (kinesisk skrift 唐山, pinyin Tángshān) er eit byprefektur i provinsen Hebei ved den kinesiske kysten mot Gulehavet. Prefekturet har eit areal på 13 472 km² og om lag 7,1 millionar innbyggjarar.
Byprefekturet Tangshan består av seks distrikt, to byfylke og seks fylke. Byen Tangshan ligg ca 135 km aust for Beijing og nordaust for Tianjin. Tangshan har stor porselensindustri og vert kalla for porselenshovudstaden i Nord-Kina.
Den 28. juli 1976 råka det mest dødelege jordskjelvet i det 20. hundreåret prefekturet, jordskjelvet i Tangshan. Over 242 000 menneske omkom.
Samferdsle
Tangshan er stoppestad på den viktige jarnbanelinja Jinghabanen som går frå Beijing til Harbin via mellom anna Tianjin, Shenyang og Changchun.
Riksveg 112 i Kina, ein ringveg som går rundt Beijing byprovins, fører gjennom området. Også Kinas riksveg 205 passerer gjennom området. Han byrjar i Shanhaiguan og endar opp sør i Shenzhen i provinsen Guangdong. Undervegs går han gjennom Tianjin, Zibo, Huai'an, Nanjing, Wuhu, Sanming, Heyuan og Huizhou.
Vettakollen
Geografi
Vettakollen var tidlegare ein del av Grimelund gard (gardsnummer 35). Vettakollen og Holmenkollen vert åtskilde av Skådalsbekken og Skådalen. Toppen ligg 419 moh. Rundt vettakollen er det òg eit bustadsstrøk, og det finst òg ein eigen T-banestasjon med namn Vettakollen. Gulleråsen stasjon, Gråkammen stasjon og Skådalen stasjon ligg òg nær Vettakollen og vert i nokre høve rekna som delar av Vettakollen. Innbyggjartalet i Vettakollenområdet er 2 756 menneske.
Geologi
Mellom Vettakollen og Sognsvann (frå 1934-1970-talet skrive Sognsvatn ) ligg ei rekkje tidlegare gruver og skjerp, både Vettakollen skjerp (kopar og jern), Gaustad gruve (jern) og Riis skjerp (jernmalm). Sistnemnde ved Bånntjern ser ein berre som små groper i terrenget. Vettakollen og Gaustad gruve var større, sistnemnde med ein 60 meter lang stoll. Dette er grenseområdet mellom knollekalk og akeritt, og i kontaktsona hende det metamorfosar djupt nede i jordas indre der det vart felt av sink, kopar og jern. Gruvene vart drivne frå 1540 og skiftevis til 1620 og vidare ei tid på 1700-talet. Her går Ankerveien forbi og vart nytta til drift av gruvene. Austom Sognsvann ligg òg eit mindre geologisk grensefelt med Sogn gruve.
Namn
Namnet «Vettakollen» kjem av det gamle ordet «vete» (norrønt viti, 'teikn, merke, varde'), som er ei nemning på dei vedstablane som tidlegare vart reiste på visse fjelltoppar, oftast nær kysten, og som vart tende når fiendar nærma seg eller var komne til landet. Bålet var eit signal om at det skulle tennast liknande bål på andre toppar, og om at alle våpenføre menn skulle samlast for å verje landet.
Handball-EM 2016 for menn
Europameisterskapen i handball 2016 for menn, den 12. i rekka, vart avvikla i dagane frå 15. til 31. januar 2016 i Polen. 16 land deltok i turneringa: Danmark, Frankrike, Island, Kroatia, Kviterussland, Makedonia, Montenegro, Noreg, Polen, Russland, Serbia, Slovenia, Spania, Sverige, Tyskland og Ungarn.
Vettakollen
Anna
Musikkfestivalen Kollenfestivalen tek namnet sitt frå Vettakollen.
Handball-EM 2016 for menn
Gull, sølv og bronse
Tyskland vann EM-gull for andre gong etter finalesiger 24-17 mot Spania. For Tyskland skåra Kai Häfner 7 mål, Rune Dahmke 4, Steffen Fäth og Tobias Reichmann, begge 3, Hendrik Pekeler 2, medan Jannik Kohlbacher, Julius Kühn, Erik Schmidt, Johannes Sellin og Martin Strobel fann vegen til nettmauskane ein gong kvar. Spania sin toppskårar, Raúl Entrerríos stod for 5 mål. Kroatia slo Noreg 31-24 i bronsefinalen.
Gruppe A
-
--
Gruppe C
-
--
---
Gruppe D
-
---
Gruppe I
--
Gruppe II
--
Støvleodden
Støvleodden  eller Nagagutsu-misaki er eit isdekt nes som dannar søraustenden av Padda i Lützow-Holmbukta. Det vart kartlagd av norske kartografar frå flyfoto teken under Lars Christensen-ekspedisjonen, 1936-37. Det vart kartlagd på ny av Den japanske antarktisekspedisjonen (JARE), 1957–62, og namngjeve Nagagutsu-misaki (Støvleodden).
Arbrå
Arbrå er ein svensk tettstad i Bollnäs kommun i Gävleborgs län i landskapet Hälsingland. I 2005 hadde tettstaden 2 262 innbyggjarar.
Historie
Arbrå kommune vart danna i 1863. I 1907 vart kommunen delt i to, då stasjonsbyen danna eit municipalsamhälle i samband med at jarnbana vart lagt. Nabokommunen Undersvik blei i samband med storkommunereformen i 1952 ein del av Arbrå kommune. Ni år seinare, i 1961, blei Arbrå municipalsamhälle lagt ned, og stasjonsbyen vart igjen ein del av Arbrå.
Industri
Arbrå var lenge åstad for ulike industriar, mellom anna fleire verkstader, ein skapprodusent og Forsbro textil. Arbrå ligg i Ljusnandalen og fekk tidleg sitt eige vasskraftverk. Sporane av vasskrafta er framleis godt synlege i dei nesten tørrlagde bekkene som omgjev Forsön i det sentrale Arbrå. Det finst spor av tidlege demningar, og sidan 1900-åra, har eit relativt stort vasskraftverk, Norränge kraftstation, lege like nord for tettstaden. Derfrå blir vatnet leidd frå Ljusnan ned i ein tunnel som har utløpet sitt på sørsida av Forsön. Fortums kundeservice har hovudkvarteret sitt i Arbrå. Dette kontoret var tidlegare hovudkontor for Hälsingekraft. Her arbeider i dag ca 200 personar.
Idrettsliv
Idrettslivet i Arbrå har sterke tradisjonar, mest kjend er handballklubben, der damelaget spelar i 2. divisjon (2009). I tillegg er det både ski- og fotballklubbar. ikkje langt unna ligg hoppbakken Koldemoåsen, ein av dei første i Hälsingland.
Karl XII-invasjonen av Russland
Karl XII-invasjonen av Russland var eit svenske felttog i Russland under den store nordiske krigen. Invasjonen starta då Karl kryssa Wisła den 1. januar 1708 og enda brått med det svenske nederlaget i slaget ved Poltava den 8. juli 1709. Karl vart derimot verande ein militær trugsel mot Russland i fleire år medan han var i eksil i Det osmanske riket.
I åra før invasjonen av Russland hadde Karl teke store sigrar mot danske og polske styrkar og sett vasallkongen Stanislas Leszczyński på trona i Polen. Med sigrane der vendte Karl mot Russland. Han gjekk inn i Russland over den islagte Wisła med 40 000 mann, om lag halvparten av desse kavaleristar. Denne taktikken var karakteristisk for militærstilen hans, som var basert på å flytte armear i stor fart over uventa terreng. På grunn av den raske starten på felttoget, hamna Karl nesten i slag med Peter berre ein månad i felttoget, då han nådde Hrodna, i dagens Kviterussland, berre to timar etter at dei russiske styrkane hadde forlate byen.
Karl var ein dyktig offiser og rekna truleg invasjonen som risikabel. Han hadde gått imot råda frå generalane sine om å invadere Russland om vinteren etter det første slaget ved Narva i 1700. Han valde å halde fram invasjonen no fordi han venta svenske forsterkingar og ein allianse med kosakkane under Ivan Masepa. Den nye svenske armeen vart derimot angripe i bakhald av russiske styrkar under Aleksandr Danilovitsj Mensjikov. Mensjikov hadde òg øydelagd hovudstaden til Masepa og jaga han til Karl med berre 1300 mann.
Karl flykta til Det osmanske riket is ør, som var tradisjonelle fiendar av Russland. Her klarte Karl etter kvart å overtale sultan Ahmed III om å erklære krig mot Russland. I lag med ein tyrkisk arme på 200 000 mann, førte Karl tyrkarane inn i den russisk-tyrkiske krigen 1710–1711, men før Karl kom i strid klarte Peter å mute den tyrkiske vesiren til fred, og med dette enda ambisjonane til Karl om å invadere Russland.
Følgjene av den mislukka invasjonen var omfattande. Det svenske imperiet klarte aldri å ta nye området etter slaget ved Poltava. George I av Storbritannia førte Storbritannia og Preussen til krig mot Sverige og Danmark gjekk på ny inn i krigen. Russland vann prestisje i Europa og fekk Ludvig XIV som alliert.
Brannmur
Ein brannmur kan vera:
Jimmy Øvredal
Jimmy Bjarne Øvredal er ein norsk forfattar, radiokåsør, lærar og trekkspelar frå Øvredalen i Os i Hordaland.
I 2010 fekk han Kongens fortenestemedalje i sylv.
Sandvika stasjon
Sandvika stasjon er ein jarnbanestasjon i Sandvika i Bærum kommune for lokal persontrafikk, sams for Drammenbanen og Askerbanen. Stasjonen har inngang og venterom under spora, med oppgang til kvar av perrongane. Ein bussterminal og ein drosjehaldeplass er knytt beinveges til stasjonen.
Stasjonen vart opna i 1872, men på det noverande stasjonsområdet er det ikkje noko att av det opphavlege. Eit særkjenne for Sandvika stasjon er eit eldre stillverkshus i mur over spora, det finst ikkje noko liknande her i landet. Stillverkshuset er ikkje i bruk.
Mount Newman
Mount Newman er eit fjell med ei høgd opp mot kring 1150 moh nordaust i Havre Mountains, nord på Aleksanderøya i Antarktis. Fjellet vart først kartlagd av British Antarctic Survey (BAS), 1975-76. Det vart namngjeve av United Kingdom Antarctic Place-Names Committee (UK-APC) i 1980 etter John Newman, ein dieselmekanikar ved Stonington Island, 1969–70 og 1972–74, og som fiksa dei motoriserte sledane som første gong vart nytta med suksess som erstatning for hundesledar for denne kartlegginga.
Xingtai
Xingtai (kinesisk: 邢台; pinyin: Xíngtái) er eit byprefektur sentralt i provinsen Hebei i Kina. Prefekturet har eit areal på 12 486 km2 med 6,99 millionar innbyggjarar (2009). Byprefekturet Xingtai består av to distrikt, to byfylke og femten fylke. Byen Xingtai ligg 400 km frå hovudstaden Beijing, og ligg ved jarnbanen mellom Beijing sørover til Guangzhou og Hongkong.
Arkeologiske funn viser at byhistoria går tilbake til første del av Shang-dynastiet.
Samferdsle
Jingguangbanen, toglinja mellom Beijing i nord og Guangzhou i sør, har stoppestad i Xingtai.
Kinas riksveg 107 fører gjennom området. Han går frå Beijing til Shenzhen i Guangdong, og passerer gjennom provinshovudstadene Shijiazhuang, Zhengzhou, Wuhan, Changsha og Guangzhou.
Large Electron–Positron Collider
Large Electron–Positron Collider (LEP) ved CERN i Genève var ein av dei største partikkelakseleratorane som er blitt laga, og ein av dei kraftigaste leptonakseleratorane. LEP var ein sirkulær akselerator med ein sirkumferens på 27 kilometer, bygd i ein tunnel på grensa mellom Sveits og Frankrike. Han var verksam frå 1989 til 2000, og blei erstatta av Large Hadron Collider, som blei bygd i same tunnelen.
Arentorp
Arentorp er ein tettstad i Vara kommun i Västra Götalands län i landskapet Västergötland i Sverige. I 2005 hadde tettstaden 472 innbyggjarar. Arentorp ligg cirka sju kilometer sørvest for Vara.
Large Electron–Positron Collider
ALEPH
Under ALEPH (Apparatus for LEP PHysics) blei LEP brukt til å finna den eksakte massen til W- og Z-boson og testa standardmodellen for partikkelfysikk som sa at det fanst tre typar lette nøytrinoar,
Brave New World av Dénes Pál
«Brave New World» (engelsk for Vidunderlege nye verd) er ein song av den ungarske songaren Dénes Pál, som vil verte gjeven ut i 2014. Songen er skriven av Gatti di Amalfi, Vera Jónás, Ákos Dobrády, Kriszta Kotsy og Dénes Pál.
Procyon
Procyon (α CMi, α Canis Minoris, Alfa Canis Minoris) er den mest lyssterke stjerna i stjernebiletet Den vesle hunden. For det nakne auga verkar ho å vere ei enkel stjerne og er den åttande mest lyssterke på nattehimmelen med ein synleg tilsynelatande storleik på 0,34. Ho er i røynda ei dobbeltstjerne, som består av ei kvit hovudserie-stjerne med spektralklasse F5 IV–V, kalla Procyon A, og ein lyssvak kvit dverg med spektralklasse DQZ, kalla Procyon B. Årsaka til at ho er lyssterk er ikkje den eigentlege luminositeten, men kjem av at ho ligg nær sola. Hipparcos-satellitten målte at avstanden mellom jorda og Procyon berre er 11,46 lysår, og ho er derfor ei av stjernene som ligg nærmast jorda.
Brave New World av Dénes Pál
A Dal 2014
«Brave New World» er eit av bidraga i A Dal 2014, den ungarske uttakinga til Eurovision Song Contest 2014 i København i Danmark.
Steyr
Steyr er ein by i Oberösterreich i Austerrike, og provinshovudstad i Steyr-Land. Han ligg ved møtepunktet mellom elvan Enns og Steyr, og har lenge vore eit industrisenter.
Industri
Byen har heilt frå 1300-talet vore eit senter for metallurgi. Jarnførekomstane i området og vatnet i elvane vart nytta for våpenproduksjon for habsburgerane.
Desse verksmedene finst i Steyr:
Lake Chad
Lake Chad er ein liten innsjø som ligg aust for munningen av Suessbreen i Taylor Valley i Victoria Land. Han vart kartlagt under Terra Nova-ekspedisjonen, under Robert Falcon Scott og vart namngjeven av dei etter Tsjadsjøen (Lake Chad) i Afrika.
Lake Chad ligg berre kring 5 m sørvest for Lake Hoare.
Kanadagås
Kanadagås (Branta canadensis) er ein fugl i andefamilien.
Kapp Norvegia
Kapp Norvegia kan vise til:
Den utilgjengelege polen
Den nordlege utilgjengelege polen
Den nordlege utilgjengelege polen i pakkisen i Nordishavet er det punktet som ligg lengst unna  dei omkringliggande landmassane. Det ligg 661 kilometer unna Nordpolen, 1453 km nord for Barrow i Alaska og like langt frå Ellesmereøya som Frans Josefs land, 1094 km. Det vart første nådd av Hubert Wilkins i 1927 med fly, medan ein sovjetisk isbrytar nådde punktet i 1958. Wally Herbert var det første mennesket som tok seg til den nordlege utilgjengelege polen over isen, då han nådde fram med hundesledar i 1968.
Fordi isen er i konstant rørsle, kan ikkje punktet markerast med ein permanent struktur.
Den sørlege utilgjengelege polen
Den sørlege utilgjengelege polen er det punktet på det antarktiske kontinentet som ligg lengst unna Sørishavet. Ei rekkje ulike koordinatar har vorte gjeve for dette punktet. Usemja botnar hovudsakleg i ulike måtar å definere og måle kystlinja. Den sørlege utilgjengelege polen refererer vanlegvis til punktet der Sovjetunionen etablerte ein forskingsstasjon i 1958, med koordinatar (nokre kjelder gjev koordinatane  ). Dette er 878 km frå Sørpolen og 3718 moh. Ved bruk av andre kriteria lokaliserer Scott Polar Research Institute den sørlege utilgjengelege polen ved, medan British Antarctic Survey har rekna seg fram til.
Den utilgjengelege polen til havs
Den utilgjengelege polen til havs er det punktet i havet som ligg lengst unna land. Dette ligg i det sørlege Stillehavet, 2688 kilometer frå næraste land: Ducie Island i Pitcairnøyane i nord, Motu Nui ved Påskeøya i nordaust og Maher Island nær Siple Island utanfor Marie Byrd Land i Antarktis i sør. Chatham Island ligg lenger vest og sørlege Chile ligg i aust. Punktet vert òg kalla «Point Nemo», etter Jules Verne sin kaptein Nemo.
Moonshadow
«Moonshadow» er ein song skriven og framført av Cat Stevens, først gjeven ut som singel i Storbritannia i 1970 på Island og i USA i 1971 på A&M. Songen kom òg ut på albumet hans Teaser and the Firecat i 1971.
Historikk
Stevens reknar dette som sin favoritt av dei gamle songane sine. Då Yusuf dukka opp på The Chris Isaak Hour i 2009, sa han om denne songen: «Eg var på ferie i Spania. Eg var ein gut frå West End - lyse lys og så vidare. Eg fekk aldri sjå månen åleine i mørket, det var alltid gatelykter. Så der var eg ved vasskanten ei vakker natt med månen glødande, og plutseleg såg eg ned og såg skuggen min. Eg syntest det var så kult, eg hadde aldri sett det før.»
Ein animert kortfilm med songen var ein del av spelefilmen Fantastic Animation Festival som vart gitt ut i 1977. Animasjonen byrjar med eit stillbilete av Teaser og kjæledyret hans Firecat, avbilda slik dei ser ut på coveret til albumet som ber namnet deira. Biletet kjem til liv, og i løpet av animasjonen finn dei den falne månen, rir på han medan han flyg, og finn ein måte å erstatta han på himmelen. Byrjinga og slutten av historia vart skriven av Cat Stevens og fortalt av Spike Milligan. Videoen blir òg vist som eit spesialinnslag på Majikat-konsert-DVD-en.
I mai 2012 hadde Moonshadow, ein ny musikal av Yusuf med musikk frå heile karrieren hans, premiere på Princess Theatre i Melbourne, Australia. Framsyninga fekk blanda kritikkar og stengde fire veker før tida.
Songen står oppført som «Moon Shadow» på både den britiske og amerikanske versjonen av singelutgivinga.
Salslister
«Moonshadow» nådde 30. plassen på den amerikanske Billboard Hot 100-lista og 10. plassen på Easy Listening-lista.
Shehu Shagari
Alhaji Shehu Usman Aliyu Shagari var ein nigeriansk politikar. Han var president i Nigeria frå 1. oktober 1979 til 31. desember 1983.
Shagari vart fødd i delstaten Sokoto i det nordlege Nigeria, der han arbeidde som lærar. Han engasjerte seg i politikk, frå 1954 til 1958 var han medlem av nasjonalforsamlinga/repesentanthuset. 1958/59 arbeidde han som parlaments-sekretær for statsministeren, Tafawa Balewa. Utover i 1960- og -70-åra styrte Shagari fleire ulike departement i den nigerianske statsadministrasjonen. Gjennom 1977–78 var Shagari med i forsamlinga som utarbeidde ei ny grunnlov for landet. Han var med å grunnleggje Nasjonalistpartiet (National Party of Nigeria). Ved presidentvalet i 1979 vart han vald til president i den såkalla II. republikk, og vart attvald i august 1983. Den 31. desember 1983 vart han styrta i eit nær «blodlaust» militærkupp leia av general Muhammadu Buhari. Shagari sat så i husarrest til 1986, og hadde sidan liten innverknad i nigeriansk politikk.
Kapp Nakayubi
Kapp Nakayubi er eit kupert nes heilt sør på ei U-forma halvøy på vestsida av Langhovde i Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Namnet «Nakayubi-misaki» (Langfingerodden) vart gjeven av JARE i 1972 i tilknyting til Kapp Koyubi, som ligg 0,5 nautiske mil (0,9 km) nordvestover.
Det japanske kvinnelandslaget i handball
Det japanske kvinnelandslaget i handball er underlagt det japanske handballforbund med Ulrik Kirkely som trenar og representerer Japan under internasjonale handballturneringar. Assistenttrenarar er Ryosuke Kushidal og Antoni Parecki.
Adresse Liverpool
Adresse Liverpool er eit norsk underhaldningsprogram i fire delar som vert sendt på NRK i april og mai 2023. I programmet vurderer eit panel av kjendisar og Eurovision-fans alle dei 36 songane som konkurrerer mot Alessandra Mele og «Queen of Kings» i Eurovision Song Contest 2023. Programmet er ein del av dei årlege Adresse-programma som NRK har sendt før Eurovision Song Contest sidan 1970-åra. Tittelen på programmet vert endra kvart år etter kva for ein by som arrangerer Eurovision Song Contest. Adresse Liverpool hadde premiere på NRK1 og NRK TV fredag 14. april 2023 med Marte Stokstad som programleiar.
Det japanske kvinnelandslaget i handball
Resultat i internasjonale turneringar
''Resultata som er vist under er berre turneringar der Japan har delteke. Turneringar dei ikkje har tatt del i er ikkje førte opp.''
Adresse Liverpool
Deltakarar og sendingar
I løpet av fire program vurderer eit panel av kjendisar og Eurovision-fans dei 37 bidraga som deltek i Eurovision Song Contest 2023 i Liverpool i Storbritannia 9., 11. og 13. mai. Songane er fordelte på de fire avsnitta på følgjande måte: Marte Stokstad er programleiar, mens kjendispanelet bestod av Ingeborg Heldal, Stian Thorbjørnsen og Kevin Vågenes. I tillegg var det ein kjendis-gjestedommar i kvart program, høvesvis artisten Kim Wigaard, youtubar Agnete Husebye, artist og tidlegare Eurovision-deltakar Amanda Tenfjord, debattredaktør Fawad Ashraf, politikar Henrik Asheim og komikar, forfattar og skodespelar Linn Skåber. Eit panel av fire utvalde Eurovision-fans deltek også i programma.
Episode 1
Den første episoden vart vist fredag 14. april. Til saman vart det vist ti bidrag i denne episoden.
Episode 3
Den tredje episoden vart vist fredag 28. april. Til saman vart det vist ni bidrag i denne episoden.
Episode 4
Den fjerde episoden vart vist fredag 5. mai. Til saman vart det vist ni bidrag i denne episoden.
Arkelstorp
Arkelstorp er ein tettstad i Kristianstads kommun i Skåne län i Sverige.
I 2010 hadde tettstaden 768 innbyggjarar.
Inge Ryan
Inge Ryan er ein norsk politikar frå SV.
Frå 2. november 2009 er han fylkesmann i Nord-Trøndelag. Ryan var ordførar i Namsskogan kommune i perioden 1991–1995, medlem av Nord-Trøndelag fylkesting 1991–2001, nestleiar i SV 1997–2001, stortingsrepresentant 2001–2009 og parlamentarisk leiar i SV 2005–2009. Han har særleg vore oppteken av distriktspolitikk.
Biografi
Ryan har studert historie ved Nordland distrikthøgskole i Bodø, og har pedagogisk utdanning frå Universitetet i Trondheim og leiarutdanning frå Høgskolen i Levanger. I tillegg har han utdanning frå lærarskole i Alta og Levanger 1977–1980, og han arbeidde som lærar i periodane 1975–1977 og 1980–1987 og som rektor 1987–1991. Han var lærar og pedagogisk konsulent 1991–1992, distriktsarbeidssjef 1994–1997 og dagleg leiar i Indre Namdal regionråd 1997–2001.
Ryan var ordførar i Namsskogan 1991–1995, varaordførar 1995–1999 og kommunestyremedlem 1999–2001. Han var leiar i Namsskogan SV 1992–1994, fylkestingsmedlem 1991–1995, og deretter medlem av fylkesutvalet 1995–2001.
19. juni 2008 offentleggjorde Ryan at han ikkje tok attval til Stortinget i 2009. Han vart i statsråd 19. desember 2008 utnemnd til fylkesmann i Nord-Trøndelag for ein periode på seks år, og trådde til då stortingsperioden var over.
Ryan gifta seg hausten 2005 med kollegaen Bjørg Tørresdal frå KrF.
Traktorenwerk Lindner GmbH
Traktorenwerk Lindner GmbH er eit austerriksk traktorprodusent. Lindner er eit famileføretak i Tyrol, stifta i 1949, som produserer firehjulstraktorar og transporterar. Føretaket har spesialisert seg på traktorar for brattlendte bruk og produserer berre rundt 1500 traktorar i året.
Last Man Standing av Jerry Lee Lewis
Last Man Standing er det 39. studioalbumet av Jerry Lee Lewis i september 2006. Albumet består av duettar mellom Lewis og somme av dei største nnamna i både rock og countrymusikken. Tittelen kjem av at blant generasjonen som spelte for Sun Studios i 1950 med Johnny Cash, Roy Orbison, Charlie Rich, Carl Perkins og Elvis Presley, som alle var døde, var Lewis den siste att. Etter suksessen med albumet vart ein DVD, Last Man Standing Live, gjeven ut med liknande duettar med kjende artistar.
Medverkande
I tillegg til gjestene spelte Kenny Lovelace og produsenten Jimmy Rip gitar, Hutch Hutchinson bass og Jim Keltner trommer.
Chancellor Lakes
Chancellor Lakes er to små innsjøar nær toppen av ein rygg nord for Walcottbreen. Dei vart namngjevne av New Zealand University of Wellington antarktisekspedisjonen i 1960–61 til ære for universitetsrektoren ved universitetet.
Irmingerstraumen
Irmingerstraumen er ein kald havstraum i Atlanterhavet og ei grein av Den nordatlantiske straumen. Han kjem sørfrå opp mot sørvestkysten av Island og deler seg vest for Island. Den største greina går mot sørvest, medan ein annan del går vidare nordover og seinare austover utanfor nordkysten av Island. Denne straumen er viktig for klimaet og istilhøva på vest- og nordkysten av Island.
Straumen er kalla opp etter den danske sjøoffiseren Carl Irminger (1802–88), som skildra straumen kring 1850.
Sogn gruve
Sogn gruve er ei tidlegare gruve ved Sognsvann i Oslo. Gruvedrifta byrja i området mellom Vettakollen og Sognsvann, då prost Morten Krabbe i 1540 oppdaga at det var jernmalm (magnetitt) i området. Gruvene vart gravne ut mellom anna ved hjelp av fyrsetting, ein metode som vert spegla att i gruva sitt kvelva tak. Ved fyrsetting vart steinen varma opp til han vart sprø og ettergjevande.
Hval kyrkje
Hval kyrkje i Ytre Ådal er ei åttekantkyrkje frå 1862 i Ringerike kommune i Viken fylke. Kyrkja er oppført etter same teikningar som er nytta med små variasjonar for kyrkjene i Rogne, Begnadalen (brann 1957) og Nes.
Sogn gruve
Denne praksisen heldt fram til 1800-talet, då ein i større grad byrja med meir effektiv krutsprenging. Gruvedrifta heldt fram til 1854. Gruva er i god stand, i tilhøve til mange andre byggverk frå denne tida. Igjen står sjølve gruva, eit platå som vart brukt til hestevandring, nokre mindre hus, og dessutan enkelte steinfundament og murar.
Butler Island
Butler Island er ei rund, isdekt øy som ligg 7 nautiske mil aust for Merz Peninsula, utanfor austkysten av Palmer Land. Ho vart oppdaga og fotografert frå lufta i desember 1940 av U.S. Antarctic Service. I 1947 vart ho fotografert frå lufta av Ronne antarktiske forskingsekspedisjon, medan Falkland Islands Dependencies Survey (FIDS) kartla ho frå bakken. Ho vart namngjeven av FIDS etter K.S.P. Butler, offiser i FIDS i 1947–48.
Hawaiigås
Hawaiigås (Branta sandvicensis) er ein fugl i andefamilien.
Winslow Homer
Winslow Homer var ein US-amerikansk sjangermålar. Mange av bileta hans er nært knytt til naturalismen, med motiv frå landlivet i Nord-Amerika i andre halvdelen av 1800-talet.
Liv og gjerning
Homer vart over to å utdanna til litograf i fødebyen Boston. Frå 1859 heldt han fram studiet på nasjonalakademiet i New York. Han vann seg først eit namn som illustratør. Arbeida hans var å sjå både i bøker og tidsskrift. Framgangen kom særleg etter utbrotet av borgarkrigen i 1861. Krigsscenene hans stod ofte på trykk i vekebladet Harpers Weekly.
Etter eit opphald i Europa 1867-68 stilte Homer årleg ut sine sjangermåleri. Måleria hans i olje eller vassfarge vart høgt verdsette for sitt råkande røyndomspreg, den kraftige karakteristikken og pene, men flyktig handsama koloritten. Krigsfangar ved fronten, Home, Sweet Home og Zuavar som kastar på skive er mellom dei viktigaste verka hans frå den tid. Seinare fylgde bilete Som du vil, Middagstid, Søndagsmorgon, Onkel Ned heime, Den gamle damas besøk, og akvarellane Gartnardottera og Etter badet.
Ärla
Ärla er ein svensk tettstad i Eskilstuna kommun i Södermanlands län i Södermanland. I 2005 hadde tettstaden 1 281 innbyggjarar.
Sunnmørsbanken
Sunnmørsbanken var ein forretningsbank som blei oppretta i 1975 ved ei samanslåing av Sunnmøre Kreditbank og Privatbanken. Banken blei kjend som ein svært låneviljug bank under jappetida, noko som førte til store tap. I 1988 hadde banken tap på utlån på 570 millionar kroner, hadde dermed tapt det meste av egenkapitalen. Etter ei aksjenedskriving gjekk Forretningsbankenes Sikringsfond inn med ny kapital og overtok dermed styringa av banken. Sunnmørsbanken blei deretter overteken av Kreditkassen i 1991.
Walter Becker
Becker møtte den framtidige låtskrivarpartnaren Donald Fagen då dei begge studerte ved Bard College. Etter ein kort periode med aktivitet i New York City, flytta dei to til Los Angeles i 1971 og skipa kjernen av Steely Dan, som dei neste ti åra fekk stor suksess som eit kritikarrost band. Då gruppa vart oppløyst flytta Becker til Hawaii og vart mindre aktiv, og arbeidde stort sett som plateprodusent. I 1985 var han ei kort stund medlem av det engelske bandet China Crisis, og produserte og spelte synthesizer på albumet deira Flaunt the Imperfection.
Becker og Fagen starta opp att Steely Dan i 1993 og vart verande aktiv dei neste tjue åra. Dei spelte mellom anna inn Two Against Nature (2000), som vann fire Grammyprisar. Becker gav ut to soloalbum, 11 Tracks of Whack (1994) og Circus Money (2008). Etter å ha kjempa mot spiserøyrskreft, døydde han 3. september 2017.
Hayesbreen
Hayesbreen kan syne til:
Raphaël Guerreiro
Raphaël Adelino José Guerreiro er ein franskfødd portugisisk fotballspelar som sidan 2016 har spelt på den tyske klubben Borussia Dortmund. Han vart europameister 2016 for Portugal og vann i 2017 og 2021 DFB-pokalen med Borussia Dortmund. Guerreiro er vekslevis sideback og midtbanespelar.
Det Beste
Det Beste er den norske utgåva av det amerikanske månadsmagasinet Reader's Digest. Reader's Digest vart grunnlagd av Lila Acheson Wallace og Dewitt Wallace i 1922. Den norske utgåva kom i 1947. I 2004 hadde den amerikanske utgåva 44 millionar lesarar kvar månad. Det Beste vert gjeve ut på lisens frå Lindhardt og Ringhof A/S.
Forlaget er ein del av Egmont-konsernet. Globalt har Det Beste om lag 100 millionar lesarar og kvar månad verta cirka trykt 25 millionar eksemplar. Bladet vert utgjeve i 50 versjonar i 70 land. (2000) I 1994 trykte den amerikanske versjonen sit blad nrummer éin million. Det Beste (Noreg) hade i 2000 om lag eit opplag på 120 000. Dette er ein nedgang frå 1960-talet, då bladet hadde over 300 000 i opplag.
Case Island
Case Island er ei rund, isdekt øy som ligg utanfor kysten av Antarktis. Øya ligg i Carroll Inlet mellom fastlandet og Smyley Island. Ho vart kartlagd av US Geological Survey frå landmålingar og frå flyfotografi teken av U.S. Navy, 1961–66. Namnet vart foreslått av Finn Rønne etter senator Francis H. Case, som fekk senatet til å skaffe eit skip for Ronne antarktiske forskingsekspedisjon, 1947–48.
Det Beste
Reader's Digest vert i år 2000 utgjeve i 48 utgåver på 21 ulike språk; engelsk, portugisisk, spansk, norsk, finsk, svensk, dansk, tysk, fransk, italiensk, nederlandsk, russisk, kinesisk, ungarsk, tsjekkisk, koreansk, slovakisk, thai, argentinsk, og polsk.
Palikir
Palikir er hovudstaden i Mikronesiaføderasjonen. Han ligg på øya Pohnpei, og hadde i 2001 eit innbyggjartal på 6 200.
Kerttu Niskanen
Niskanen markerte seg mellom verdseliten i langrenn under Tour de ski 2013/14, der ho vann den fjerde etappen; ein 10 km fellesstart. Under Vinter-OL 2014 i Sotsji gjekk ho tredje etappe på det finske laget som fekk sølv på 4 x 5 kilometer stafett etter Sverige og framom Tyskland. Dei andre på laget var Anne Kyllönen, Aino-Kaisa Saarinen og Krista Lähteenmäki. Fire dagar seinare tok ho og Saarinen ein ny sølvmedalje i lagsprinten, slått av det norske paret Ingvild Østberg og Marit Bjørgen. I dei individuelle tevlingane vart Niskanen nummer fire på tremila og sju på 15 km.
Ved Ski-VM 2015 i Falun vart Niskanen nummer fire både på 15 km og 30 km. På stafetten over 4 x 5 km fekk ho og Finland ein bronsemedalje. Same plassering fekk Niskanen i 4 x 5 km stafett då Ski-VM 2017 fann stad på finsk heimebane i Lahti. Her var ein sjetteplasspå 10 km hennar beste individuelle prestasjon.
Gordonbreen
Gordonbreen er ein isbre i Antarktis som er minst 26,5 km lang og som flyt nordover mot Crossover Pass, som flyt gjennom Shackletonkjeda og endar i Slessorbreen. Isbreen vart først kartlagt i 1957 under CTAE og kalla opp etter George Patrick Pirie-Gordon, 15. Laird of Buthlaw, som var eit medlem av Committee of Management og kasserar for CTAE mellom 1955 og 1958.
Pickin' Up the Pieces av Poco
Pickin' Up the Pieces er debutalbumet til det amerikanske countryrockbandet Poco, gjeve ut i 1969. Det var eit av dei første albuma med countryrock. Fleire av songane her er datert attende til dagane då Richie Furay spelte i Buffalo Springfield. Ei tidleg utgåve av «What a Day» kom ut i den sjølvoppkalla plateboksen til Springfield i 2001.
Bassisten Randy Meisner speler på albumet, men slutta i bandet før albumet kom ut. Meisner vart sint då Furay nekta han å få høyre på den ferdige miksen av albumet, sidan det berre var Messina og Furay som hadde arbeidd med å mikse det. Biletet av Meisner vart fjerna frå plateomslaget og erstatta av ein hund lengst til venstre på biletet. Bass-spelinga og korvokalen hans vart verande att i miksen, men solovokalen hans vart fjerna og erstatta med vokalen til George Grantham.
Mottaking
I meldinga si for Allmusic kalla Bruce Eder albumet «ei oppsiktsvekkjande god plate, like meisterleg som nokre av platene til Buffalo Springfield, og kan samstundes minne om The Beatles og The Byrds. Blandinga av feststemde songar, kjappe instrumentalar, og den generelle rosenraude kjensla, gjer dette til ein flott introduksjon til bandet, i tillegg til eit landemerke for countryrocken, men likevel ikkje like viktig (men utan tvil meir morosam enn) Sweetheart of the Rodeo.» Robert Christgau skreiv «Fint og lukkeleg, men skuffande med tanke på kven som speler på albumet.»
Ståle Kyllingstad
Ståle Kyllingstad var ein norsk bilethoggar, glaskunstnar og designar. Han var kunstnerisk leiar ved Hadeland Glassverk i perioden 1936-1946 og er elles kjend for sitt engasjement for tilhøvet mellom kunst og arkitektur i tillegg til ei lang rekke eigne verk. Kyllingstad ivra mellom anna for at kunstnarane måtte komme tidlegare inn i planlegginga av nye bygg.
Lake Chapman
Lake Chapman er ein innsjø som ligg på The Flatiron ved Granite Harbour og vert undersøkt av University of Waikato. Han er kalla opp etter dr. M. Ann Chapman, ein av dei første kvinnelege forskarane som vitja området kring Rosshavet, og den første kvinna som leia ein vitskapleg ekspedisjon i Antarktis. Dr. Chapman leia eit lag av forskarar frå University of Waikato som arbeidde med limnologi i Antarktis frå 1970 til 1971 og var med på å starte opp det antarktiske forskingsprogrammet til University of Waikato og av New Zealand Limnological Society.